

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

APSTIPRINĀTS

ar Līvānu novada pašvaldības

 domes 2024.gada 25. aprīļa

sēdes protokola Nr.4

lēmumu Nr.4-8

**Līvānu novada sadarbības teritorijas Civilās aizsardzības komisijas nolikums**

*Izdots saskaņā ar Civilās aizsardzības un katastrofu pārvaldīšanas likuma 11.panta pirmās daļas 2.punktu, 29.09.2017. MK noteikumiem Nr. 582”Noteikumi par pašvaldību sadarbības teritorijas civilās aizsardzības komisijām”*

1. **Vispārīgie jautājumi**
2. Nolikums nosaka Līvānu novada sadarbības teritorijas civilās aizsardzības komisijas (turpmāk – Komisija) uzdevumus, tiesības, struktūru un darba organizācijas kārtību.
3. Līvānu novada sadarbības teritorijā ietilpst Līvānu pilsēta, Rožupes pagasts, Sutru pagasts, Turku pagasts, Rudzātu pagasts, un Jersikas pagasts.
4. Komisija ir koordinējoša un konsultatīva institūcija, kuras darbības mērķis ir koordinēt civilās aizsardzības pasākumus katastrofu un to draudu gadījumā, kā arī veicināt civilās aizsardzības jautājumu risināšanu Līvānu novada administratīvajā teritorijā.
5. Komisija darbojas atbilstoši šim nolikumam, Civilās aizsardzības un katastrofas pārvaldīšanas likumam un Ministru kabineta 2017.gada 26.septembra noteikumiem Nr.582 “Noteikumi par pašvaldību sadarbības teritorijas civilās aizsardzības komisijām” un savā darbībā ievēro Latvijas Republikā spēkā esošos normatīvos aktus.
6. Komisijas sastāvā iekļautajām Institūcijām jānodrošina pārstāvja deleģēšana komisijā, pēc komisijas priekšsēdētāja pieprasījuma, kā arī pārstāvja darbs komisijā.
7. Līvānu novada sadarbības teritorijas Civilās aizsardzības komisijas amatpersonu sarakstu sastāda, aktualizē un apstiprina komisijas priekšsēdētājs (pielikums Nr. 1).

**II. Komisijas pienākumi, uzdevumi, un tiesības**

1. Komisijai ir šādi pienākumi:
	1. Ierosināt komisijas priekšsēdētājam sasaukt komisiju apdraudējumos vai pasākumos, kuros attiecīgās institūcijas amatpersona ir reaģēšanas un seku likvidēšanas darbu vadītājs,
	2. Ierosināt komisijas priekšsēdētājam sasaukt komisiju, ja izskatāmais jautājums skar attiecīgās institūcijas kompetenci un ir saistīts ar katastrofu pārvaldīšanu, katastrofu pārvaldīšanas koordinēšanu vai civilo aizsardzību;
	3. Sniegt priekšlikumus komisijas nolikuma izstrādei, papildināšanai vai precizēšanai;
	4. Sniegt priekšlikumus civilās aizsardzības plāna izstrādei, papildināšanai vai precizēšanai;
	5. Sniegt informāciju komisijai par katastrofas draudiem, katastrofas iespējamo attīstību, kā arī par situāciju katastrofas vietā;
	6. Sniegt informāciju komisijai par veiktajiem pasākumiem apdraudējuma pārvarēšanā;
	7. Sniegt informāciju komisijai par attiecīgās institūcijas atbildīgajā glabāšanā esošajām valsts materiālajām rezervēm;
	8. Koordinēt attiecīgās institūcijas rīcību, kā arī informēt institūciju un reaģēšanas un seku likvidēšanas darbu vadītāju par komisijā pieņemtajiem lēmumiem;
	9. Ierosināt komisijai pieprasīt no valsts materiālajām rezervēm tehnisko palīdzību un resursus katastrofu radīto seku pārvarēšanai un likvidēšanai.
	10. Piedalīties ekspertu grupās, preses konferencēs, kā arī vietēja, reģionāla un valsts mēroga civilās aizsardzības un katastrofas pārvaldīšanas mācībās;
2. Komisijai ir šādi uzdevumi:
	1. Izstrādāt komisijas nolikumu;
	2. Koordinēt evakuācijas pasākumus, kā arī cita veida pasākumus, lai pēc iespējas nodrošinātu sabiedrībai minimāli nepieciešamās pamatvajadzības katastrofas vai katastrofas draudu gadījumā;
	3. Pēc apdraudējuma pārvarēšanas novērtēt veiktos pasākumus;
	4. Izskatīt citus ar attiecīgās pašvaldības drošību saistītos civilās aizsardzības, katastrofas pārvaldīšanas vai katastrofas pārvaldīšanas koordinēšanas jautājumus.
	5. Koordinēt papildu resursu piesaisti, ņemot vērā reaģēšanas un seku likvidēšanas darbu vadītāja lēmumus;
	6. Analizēt informāciju par katastrofas draudiem, katastrofas iespējamo attīstību, kā arī par situāciju katastrofas vietā (apdraudējums cilvēku dzīvībai vai veselībai, nodarītais kaitējums cilvēkam, videi vai īpašumam, radītie materiālie un finansiālie zaudējumi);
3. Komisijai ir šādas tiesības:
	1. uzaicināt uz komisijas sēdēm valsts, pašvaldību, citu institūciju vai komersantu amatpersonas un speciālistus;
	2. izveidot ekspertu grupas;
	3. vērsties Valsts ugunsdzēsības un glābšanas dienestā ar ierosinājumu iesaistīt valsts materiālo rezervju resursus;
	4. vērsties Krīzes vadības padomē, lai risinātu jautājumus, kas attiecas uz civilās aizsardzības, katastrofas pārvaldīšanas vai katastrofas pārvaldīšanas koordinēšanas jomu;
	5. koordinēt komisijā esošo pašvaldību, citu institūciju vai komersantu uzdevumu izpildi sadarbības teritorijas civilās aizsardzības plāna izstrādei;
	6. Komisijas loceklim ir tiesības pieprasīt viņa atsevišķā viedokļa iekļaušanu komisijas sēdes protokolā.

**III. Komisijas struktūra**

1. Komisijas priekšsēdētājs ir Līvānu novada domes priekšsēdētājs, bet vietnieks, kas aizvieto priekšsēdētāju viņa prombūtnes laikā, ir Līvānu novada domes priekšsēdētāja vietniece. Komisijas priekšsēdētāja vietnieks, saskaņā ar Civilās aizsardzības un katastrofas pārvaldīšanas likuma un šā likuma 10 panta pirmās daļas 6. punkta minētajām prasībām, ir Valsts ugunsdzēsības un glābšanas dienesta Latgales reģiona pārvaldes Līvānu daļas komandieris.
2. Komisijas sastāvā iekļauti pārstāvji no:
	1. Valsts ugunsdzēsības un glābšanas dienesta Latgales reģiona pārvaldes Līvānu daļas;
	2. Līvānu novada pašvaldības;
	3. Valsts policijas Latgales pārvaldes Ziemeļlatgales policijas iecirkņa;
	4. Zemessardzes 35. Kaujas nodrošinājuma bataljona;
	5. AS „Sadales tīkls” Austrumu tīklu tehniskā daļas;
	6. Brigāžu atbalsta vadības centra;
	7. VMD Dienvidu virsmežniecības Preiļu mežniecības;
	8. Latgales reģionālās vides pārvaldes;
	9. VAS Latvijas dzelzceļš Krustpils dzelzceļa stacijas;
	10. SIA “Līvānu veterinārais serviss”;
	11. SIA “Līvānu siltums”;
	12. SIA “Līvānu Slimnīca”;
	13. SIA “Līvānu dzīvokļu un komunālā saimniecība”;
3. Komisijas sastāvā esošās institūcijas pārstāvja maiņas gadījumā konkrētajā institūcijā, automātiski par šīs institūcijas pārstāvi komisijā (komisijas locekli) kļūst amatpersona (darbinieks), kurš pārņem iepriekšējās amatpersonas (darbinieka) amata pienākumus;

**IV. Komisijas darba organizācija un apziņošanas kārtība**

1. Komisijas sēdes rīko, ja notikusi katastrofa vai pastāv katastrofas draudi, kā arī citu jautājumu risināšanai civilās aizsardzības, katastrofas pārvaldīšanas vai katastrofas pārvaldīšanas koordinēšanas jomā.
2. Lēmumu par komisijas sēdes sasaukšanu pieņem komisijas priekšsēdētājs pēc savas iniciatīvas vai cita komisijas locekļa ierosinājuma;
3. Komisijas darba organizatoriskā bāze ir Līvānu novada pašvaldības telpās – Līvānu novada pašvaldības domes konferenču zāle, Rīgas iela 77, Līvāni, Līvānu novads. Komisijas vadītājs un komisijas vadītāja vietnieks var noteikt arī citu komisijas sēžu norises vietu un komisijas uzdevumu izpildei katastrofu pārvaldīšanā izmantojamās telpas.
4. Pašvaldības atbildīgas darbinieks par civilo aizsardzību ne vēlāk kā divas dienas pirms sēdes (ja notikusi katastrofa – nekavējoties) informē komisijas locekļus par komisijas sēdes laiku, vietu un darba kārtību.
5. Pašvaldības atbildīgas darbinieks par civilo aizsardzību veic apziņošanu, zvanot vai sūtot īsziņu, vai ziņu WhatsApp grupā komisijas locekļiem.
6. Ja komisijas loceklis nevar ierasties uz komisijas sēdi, viņš par to laikus informē pašvaldības atbildīgo darbinieku par civilo aizsardzību un, ja nepieciešams, pilnvaro citu attiecīgās institūcijas vai komersanta pārstāvi piedalīties komisijas sēdē. Pilnvarotajam institūcijas vai komersanta pārstāvim ir balsstiesības.
7. Komisija ir lemttiesīga, ja tās sēdē piedalās ne mazāk kā puse komisijas locekļu. Katram komisijas loceklim ir viena balss. Ja balsu skaits sadalās vienādi, izšķirošā ir komisijas priekšsēdētāja (komisijas priekšsēdētāja prombūtnes laikā – atbilstoši, viņu aizvietojošā, komisijas priekšsēdētāja vietnieka) balss. Pieaicinātajām amatpersonām, speciālistiem un atbildīgajam par civilo aizsardzību ir padomdevēja tiesības.
8. Komisijas sekretāru norīko komisijas priekšsēdētājs no Līvānu novada pašvaldības nodarbināto vidus ar rīkojumu.
9. Komisijas sekretārs protokolē komisijas sēdes, sagatavo komisijas sēdes protokola projektu un saskaņo to ar komisijas locekļiem, kuri piedalījās attiecīgajā komisijas sēdē. Komisijas sēdes protokolu paraksta komisijas priekšsēdētājs (komisijas priekšsēdētāja prombūtnes laikā – atbilstoši, viņu aizvietojošais vietnieks) un komisijas sekretārs. Komisijas sekretārs parakstīto sēdes protokolu elektroniski nosūta komisijas locekļiem.
10. Komisijas sēdes rīko ne retāk kā reizi sešos mēnešos.
11. Katras komisiju pārstāvošās institūcijas pienākums ir nekavējoties informēt, pašvaldības atbildīgo darbinieku par Civilo aizsardzību, par izmaiņām savā struktūrā, kas var ietekmēt komisijas pārstāvniecību, mainot tās sastāvu vai pārstāvniecību nodrošinošās personas.
12. Katram komisijas loceklim ir pienākums pēc pieprasījuma sniegt komisijas sekretāram savu kontaktinformāciju apziņošanas saraksta izveidošanai un aktualizēšanai, kā arī nekavējoties informēt komisijas sekretāru par izmaiņām savā kontaktinformācijā.
13. Komisijas sekretārs izveido komisijas apziņošanas sarakstu, aktualizē un elektroniski nosūta visiem komisijas locekļiem.

**V. Komisijas apziņošanas kārtība**

1. Apziņošanas kārtība tiek pārbaudīta divas reizes gadā. Gadījumos, ja nav informācijas, vai arī jebkādu apstākļu dēļ nav iespējams veikt apziņošanu komisijas pulcēšanās vieta ir Rīgas iela 77, Līvānos, Līvānu novads (Līvānu novada domes iekšpagalms). **o**
2. “Notiek apziņošanas kārtības pārbaude. Lūdzu, nosūtiet apstiprinājumu par ziņas saņemšanu uz tālr.nr.20000000 norādot vārdu un uzvārdu”.
3. “Tiek organizēta Līvānu novada civilās aizsardzības komisijas sēde (.gads datums) Līvānu novada pašvaldībā, Rīgas ielā 77, Līvānos, pirmā stāvā, sēžu zālē. Lūdzu, nosūtiet apstiprinājumu par ierašanos vai arī informāciju par neierašanos uz tālr.nr.20000000 norādot vārdu un uzvārdu.”

Domes priekšsēdētājs Andris Vaivods

Līvānu novada domes priekšsēdētājs (komisijas priekšsēdētājs) pieņem lēmumus par komisijas apziņošanu

Atbildīgais par Civilo aizsardzību veic apziņošanu/ sūtot ziņu/zvanot/sūtot ziņu WatsApp

Līvānu novada domes priekšsēdētāja vietnieks (komisijas priekšsēdētāja vietnieks)

Zemessardzes 35. Kaujas nodrošinājuma bataljons

Valsts ugunsdzēsības un glābšanas dienesta Latgales reģiona pārvaldes Līvānu daļas pārstāvji (komisijas priekšsēdētāja vietnieki)

Valsts policijas Latgales pārvaldes Ziemeļlatgales policijas iecirknis

Līvānu novada pašvaldības izpilddirektors

AS „Sadales tīkls” Austrumu tīklu tehniskā daļa;

Līvānu novada pašvaldības izpilddirektora vietnieks

Latgales reģionālā vides pārvalde

Brigāžu atbalsta centra neatliekamā medicīniskā palīdzība

Brigāžu atbalsta centra neatliekamā medicīniskā palīdzība

AS Latvijas dzelzceļš Krustpils dzelzceļa stacijas priekšnieks

Līvānu novada pašvaldības pārstāvji.

VMD Dienvidu virsmežniecības Preiļu mežniecības pārstāvis